Сёлетні фэстываль "Музы Нясьвіжу", што распачаўся ў колішняй сталіцы князёў Радзівілаў, прысьвечаны беларускай музыцы эпохі клясыцызму й рамантызму. У выкананьні найлепшых айчынных хораў і камэрных аркестраў гучыць музыка Напалеона Орды, Міхала Клеафаса Агінскага, Станіслава Манюшкі, Мацея Радзівіла й нават Тадэвуша Касьцюшкі. У межах фэстывалю праходзяць выстава гістарычнага жывапісу й навуковая канфэрэнцыя "Шляхі й пэрспэктывы дасьледаваньня мастацкае спадчыны Беларусі".